open-index/open-wikipedia-markdown huggingface dataset:
Estelí

**Estelí**, komplete '''', estas municipo, la provinca ĉefurbo de la samnoma departemento Estelio, Nikaragvo.
eta|maldekstre|

## Demografio 
En 2022 Estelí havis urban loĝantaron de , municipan loĝantaron de .

## Geografio 
La urbego situas en la nord-okcidento de Nikaragvo en montaro 844 metrojn super la marnivelo havanta municipan areon de 131,179 km² ĉe la Tut-Amerika Ŝoseo, 150 km norde de Managvo. La urbon ankaŭ ĉirkaŭas arbarkovritaj montoj de pinoj, kverkoj kaj juglandoj, kaj altebenaĵoj ĝis 1600 m, el kiuj kelkaj estas protektitaj kiel naturaj rezervejoj.

## Historio 
Urbeto Villa Vieja estis fondita en tiu loko en 1685 de fuĝantaj hispanoj pro oftaj pirataj atakoj. La urbeto estas priskribita en 1858 kiel "urbeto en malgranda ebenaĵo tra kiu serpentumas la rivero de la sama nomo..." Jam Estelí estis priskribita en 1920 kiel havanta 8 000 loĝantojn kaj kiel riĉa kaj kreskanta centro. Estelí estis la scenejo de peza batalado en la interna milito kontraŭ la registaro de Somoza de 1978 ĝis 1979. La homaj viktimoj estis ĉirkaŭ 15 mil. Poste Estelí rekonstruiĝis escepte kelkajn konstruaĵojn.

## Ekonomio 
La grundo estas perfekta por kultivi tabakon, tial la urbo iĝis rifuĝejo por kubaj cigarfaristoj post la Kuba revolucio en 1959. Pro la premiitaj cigaroj Estelí estis unu el la plej gravaj cigarproduktantaj urboj en la mondo. Oni kultivas ankaŭ kafojn, fruktojn, legomojn, oni brdadas brutojn, fine menciindas la turismo. Estelí estas rapide kreskanta kaj progresema urbo, aktiva komerca centro en la nordo, konata kiel "la Diamanto de Segovio" (ĉi tiu nomo estis kreita de Oscar Corea Molina en sia radioprogramo "Trampolin 43") kaj la fakta ĉefurbo de la nordo.

## Trafiko 
Fiaskis planoj por ligi trajne Estelí-n. Dum la historio jam 3 flughavenoj konstruiĝis, sed ili ĉiuj neniiĝis. La sola kontakto estas la vojo.

## Ĝemelurboj 
*  Bielefeld (Germanio)
*  Delft (Nederlando)
*  Évry (Essonne) (Francio)
*  :en:La Habra, California (Usono, Kalifornio)
*  Linköping (Svedio)
*  Sant Feliu de Llobregat (Hispanio)
*  Ŝefildo (Britio)
*  Stavanger (Norvegio)
*  :en:Stevens Point, Wisconsin (Usono, Viskonsino)
eta|maldekstre|

## Vidindaĵoj 
* preĝejoj, ankaŭ katedralo

## Fontoj 
* WikiTrans
eta|

Kategorio:Urboj de Nikaragvo
La Presse

***La Presse*** (legita kiel " *La Pres* ", tradukita el la franca kiel "Presaĵo") estas franclingva kanada ĉiutaga gazeto socipolitika kun redakcia ĉefsidejo en Montrealo kaj distribuita tra Kebekio (Kanado). 

Ĝiaj ĉefaj konkurantoj estas *Le Journal de Montréal* (posedata de Quebecor) kaj *Le Devoir* (sendependa). Ĝi estas konsiderata unu el la ĉefaj franclingvaj gazetoj en Kebekio (kaj en Kanado ĝenerale).

La gazeto estis fondita en 1884 de William-Edmond Blumhart. En 2011, ĝia eldonisto estas Gesca, filio de la Kanada Elektrokompanio. Ĝia cirkulado tiam estis proksimume 220 000 ekzempleroj. 

Kun ekonomie centro-dekstraj kaj socie progresemaj tendencoj, ĝi aliĝas al centristaj kaj federalismaj pozicioj, ĉi-lasta ne malhelpas ĝin pledi por la franca lingvo (kanada dulingvismo).

Ĝi estas eldonita de lundo ĝis sabato; la antaŭa dimanĉa eldono estis nuligita en 2009 pro ŝparado de kostoj. 

La gazeto restis presita ĝis 2016.  Ĝin administras La Presse Inc. 

La arkivo de la ĵurnalo de 2000 ĝis 2019 estas alirebla ĉe ties retejo. 

## Referencoj 
## Eksteraj ligiloj 
* 

Kategorio:Kanadaj gazetoj
Kategorio:Listo de arkivitaj paĝoj de Retarkivo
Břetislav

:*Tiu ĉi artikolo temas pri vira persona nomo. Pri vilaĝo en distrikto Tachov temas artikolo Břetislav (Konstantinovy Lázně).*

**Břetislav** estas vira persona nomo de slava deveno. Ĝi verŝajne estiĝis el malnovĉeĥa verbo *břěčěti* ("soni, laŭti"). Oni interpretas ĝin kiel "fama (per batala) krio".

## Břetislav en aliaj lingvoj 
* Slovene: *Bretislav*
* Ruse: *Brjačislav*
* Pole: *Brzetysław*

## Konataj portantoj de la nomo 
* Břetislav la 1-a – ĉeĥa princo
* Břetislav la 2-a – ĉeĥa princo
* Jindřich Břetislav – ĉeĥa princo

## Eksteraj ligiloj 
* 

Kategorio:Viraj personaj nomoj de slava deveno
Kategorio:Viraj personaj nomoj
Břetislav (Konstantinovy Lázně)

:*Pri vira persona nomo temas artikolo Břetislav.*

**Břetislav** () estas vilaĝo en Ĉeĥio, parto de municipo Konstantinovy Lázně, troviĝanta en distrikto Tachov proksimume 1&nbsp;km sudokcidente de Konstantinovy Lázně. Vivas ĉi tie  ().

**Břetislav** estas ankaŭ nomo de katastra teritorio kun areo 1,84&nbsp;km².

## Historio 
La unua skribmencio pri la vilaĝo devenas el la jaro 1379.

## Loĝantaro
## Pluaj fotoj

Studánka Lásky Břetislav.JPG|Fonejo de Amo
Bretislav train stop.jpg|Trajna haltejo

Kategorio:Konstantinovy Lázně
Kategorio:Vilaĝoj en distrikto Tachov
Kategorio:Setlejoj en Plasa montetaro
Kategorio:Eksaj municipoj en Ĉeĥio
La Donanto (filmo)

***La Donanto *** () amerika sciencia filmo 2014 bazita sur la samnoma libro de Lois Lowry.

## Intrigo 
Post tutmonda katastrofo, la homaro estas unuigita, kaj por eviti ripeti la eventojn de la pasinteco, la emocioj de homoj estas subpremataj helpe de ĉiutagaj injektoj. Ĝenerala bonfarto estis atingita.Demografio estas strikte reguligita: nur artefarite fekundaj profesiaj patrinoj naskas infanojn, ili unue estas edukitaj en infanvartejoj, kaj poste distribuitaj inter vartfamilioj, kaj malsanaj beboj aŭ ĝemeloj, krom unu, estas "forigitaj al alia loko", tiel konservante sanan genaron.Rivaleco inter homoj kaj ajnaj formoj de socia malegaleco estis forigitaj, krimo estis venkita.

Amrilatoj estas pasinteco, sekso estas ne praktikas, sentoj estas subpremataj, kaj vortoj por priskribi ilin preskaŭ malaperis el la lingvo. Sed naskiĝas ulo nomata Jonas, kiu havas specialajn kvalitojn kaj estas elektita de la maljunuloj kiel la gardanto de ĉiuj memoroj de la homaro nealireblaj por homaronoj, kaj li lernas la veron pri la mondo kaj komprenas, ke homoj sen memoro ne kapablas porti respondecon pri siaj agoj, kiel lia patro, kies laboro celas mortigi bebojn, kaj tial Jonas decidas resendi la memoron de homoj.

## Recenzoj 
La filmo ricevis miksitajn recenzojn   .
## Vidu ankaŭ 
* 1984
## Referencoj 
Kategorio:Filmoj aperintaj en 2014
Kategorio:Usonaj sciencfikciaj filmoj
Kategorio:Malutopiaj filmoj
Kategorio:Filmoj adaptitaj de libroj
Akvokastelo Farnroda

**Avkoburgo Farnroda** (germane: *Wasserburg Farnroda*) estas kastela komplekso de la 13-a jarcento en Wutha-Farnroda, Germanujo. Ĝiaj restoj (25 metrojn alta turo kaj lageto) troviĝas en la norda parto de la historia kerno de Farnroda. Jam jardekojn malpost estiĝo ĝia, estis apud Farnroda la spronburgo *Wittgenstein*: fakte temis pri nura fortika ŝoseogvardiejo de la turingiaj landgrafoj ĉe travadejo de la rivero *Erbstrom*. 
## Historio 
Certe de la malfrua 13-a jarcento la senjoroj de Farnroda (flanka linio de la Baumbach-oj) estis ministroj landgrafaj je *Administradujo Farnroda* al kiu apartenis ankaŭ la vilaĝoj Seebach, Mosbach kaj Kittelsthal. La unue konata nomportanto estis Helmricus de Varnrod (1260). La Farnroda-oj starigis meze de marĉo akvokastelon. Skizo de postaj posedantoj montras apenaŭ 100 kvadratmetrojn granda burga areo kun turo, kelkaj loĝejoj kaj treeta korto. 

Ĉirkaŭ la 1400-a jaro la posedantecoj ofte ŝanĝiĝis kio deduktigas onin je financaj problemoj (hipotekadoj). En 1451 menciiĝis Ilse von Wangenheim vendante la aferojn al certa Siegmund, burggrafo de Kirchberg. Antaŭe la Kirchberg-oj estis perdintaj siajn kutimbienojn je Saale-valo apud Jena kaj pro tio ili strebis, por politike restarti, aĉeti plurajn bienojn en  Burbach, Seebach kaj Farnroda kaj herbarojn/agrojn apud Wutha kaj Eisenach. Fakte ali ili sukcesis havigi al si ekonomian fundamenton en la ĉirkaŭaĵoj de Eisenach.

Ĉirkaŭ 1600 la spuroj de la senjoroj de Farnroda malaperis, kiuj iam estis en Farnroda gravegaj ŝirmantoj de la Laŭrenco-kirko kaj tribunalokazigantoj.

## Literaturo 
*Wolfgang Eberhardt: "Die Herrschaft Farnroda von ihren Anfängen bis zum Verkauf an die Kirchberger", ĉe: *Heimatblätter für den Kreis Eisenach,* n-roj 52–62, Eisenach 1995
*Manfred Beck: "Zur Geschichte der Wasserburg Farnroda", ĉe: *Hörselbergbote,* 30/1997, DR-Werbeverlag, p 14–21
*Thomas Bienert: *Mittelalterliche Burgen in Thüringen,* Wartberg Verlag, Gudensberg-Gleichen 2000, ISBN 3-86134-631-1, Burgruine Farnroda, p. 338
*Michael Köhler: *Thüringer Burgen und befestigte vor- und frühgeschichtliche Wohnplätze,* Jenzig-Verlag, Jena 2001, ISBN 3-910141-43-9, Farnroda, p. 99–100
*Eisenach und Umgebung, Wartburgkreis, Nord", ĉe: Sven Ostritz (eld.): *Archäologischer Wanderführer Thüringen,* n-ro 11, Beier & Beran, Weimar 2007, ISBN 978-3-937517-67-4, p. 108 

## Vidu ankaŭ 
*Kastelo Farnroda
Farnroda
Kategorio:Aperis en la 13-a jarcento 
Kategorio:Ruinoj
Farnroda
Artkinejo

[eta| La unua artkinejo en Germanio estas la artkinejo Ostertor en [Bremeno, kiu fondiĝis en 1969.]]**Artkinejo**, ankaŭ konata kiel **artdoma kinejo**, estas kinejo kiu ĉefe montras filmojn ekster la ĉeftendenco, do sendependaj aŭ avantgardaj, kiuj kutime ne estas montritaj en komercaj kinejoj.

La diferenco kompare kun kinejo estas, ke artkinejo ĝenerale ne havas profitmotivon. Alivorte, dum kinejo volas gajni monon de siaj klientoj, artkinejo nur bezonas montri filmojn. Male al kinejoj, kiuj dungas dungitojn, al kiuj ili devas pagi salajron, artkinejojn kutime funkciigas volontuloj, kiuj pasigas sian liberan tempon tie pro amo al la arto de kino.

La multe pli malaltaj kostoj ligitaj al la funkciigo de artkinejo donas al tiaj institucioj la ŝancon montri filmojn ekster la regula komerca oferto. Alivorte: la filmoj montrataj en artkinejoj kutime altiras multe pli malgrandan publikon ol ĉefaj filmoj, kaj tial ne estas tuj interesaj por artkinejoj. La filmoferto de artkinejoj konsistas plejparte el sendependaj filmoj kun arta aŭ eksperimenta karaktero, kiuj estas faritaj kun malgranda buĝeto. Tiaj filmoj tial ankaŭ nomiĝas kinejaj filmoj aŭ artaj filmoj. Krome, artkinejoj ankaŭ montras filmojn el landoj, pri kiuj la kinejoj (kiuj ĉefe montras lokajn, nacilingvajn, filmojn kaj de anglalingvaj landoj) malpli aŭ eĉ tute ne interesiĝas, kiel ekzemple finnaj , hindaj aŭ ĉinaj filmoj, kaj foje ankaŭ filmklasikaĵojn el pasintaj periodoj.

## Referencoj 
## Vidu ankaŭ 
* Kinobiblioteko (*cinematheque*)
* Kinoklubo
* Internacia Konfederacio de Artdomaj-Kinejoj

## Eksteraj ligiloj 
* Retejo de la AG Kino - Gildo de Germanaj Artkinejoj
* Programmkino.de - Kinejrevuo de germanaj artkinejoj, artkinejoj kaj repertuarkinejoj
* Arthouse, Art House kaj Programmkino en la *Lexikon der Filmbegriffe* (*Leksikono de Filmaj Terminoj*)

Kategorio:Kinejoj
Nová Ves (Konstantinovy Lázně)

**Nová Ves** estas vilaĝo en Ĉeĥio, parto de municipo Konstantinovy Lázně, troviĝanta en distrikto Tachov proksimume 1,5&nbsp;km nordoriente de Konstantinovy Lázně. Vivas ĉi tie  ().

Nová Ves situas en katastra teritorio **Nová Ves u Bezdružic** kun areo 1,93&nbsp;km².

## Historio 
La unua skribmencio pri la vilaĝo devenas el la jaro 1330.

## Loĝantaro
## Pluaj fotoj

Konstantinovy Lázně, Nová Ves, dům.jpg|Domo en Nová Ves
Konstantinovy Lázně, Nová Ves, rybník v obci (1).jpg|Fiŝlago en Nová Ves

Kategorio:Konstantinovy Lázně
Kategorio:Vilaĝoj en distrikto Tachov
Kategorio:Setlejoj en Plasa montetaro
Kategorio:Eksaj municipoj en Ĉeĥio
Šipín

**Šipín** () estas domaro en Ĉeĥio, parto de municipo Konstantinovy Lázně, troviĝanta en distrikto Tachov proksimume 5&nbsp;km sudoriente de Konstantinovy Lázně. Vivas ĉi tie  ().

Šipín situas en katastra teritorio **Okrouhlé Hradiště** kun areo 9,8&nbsp;km².

## Historio 
La unua skribmencio pri la vilaĝo devenas el la jaro 1369.

## Loĝantaro
## Memorindaĵoj
* Preĝejo de sankta Barboro
* Kapeleto de Viergulino Maria
* Dia torturo

## Pluaj fotoj

Šipín.jpg|Šipín
Sipin (2).jpg|Šipín

Kategorio:Konstantinovy Lázně
Kategorio:Vilaĝoj en distrikto Tachov
Kategorio:Setlejoj en Plasa montetaro
Jon Bernthal

**Jonathan Edward "Jon" BERNTHAL** (/ˈbɜːrnθɔːl/) (naskita la 20-an de septembro 1976  en Vaŝingtono) estas usona aktoro, plej konata pro sia rolo kiel Shane Walsh en la televida serio *The Walking  Dead*, kaj ankaŭ pro sia rolo kiel Frank Castle/The Punisher en la samnoma serio kaj en la serioj *Daredevil* kaj *Daredevil: Born Again*. Li gajnis Premion Emmy por Elstara Gastaktoro en Komedia Serio pro sia rolo kiel Michael Berzatto en la televida serio *Bear*. 

Li ankaŭ aktoris en filmoj kiel *The Wolf of Wall Street* (2013) kaj *Fury* (2014), *The Air I Breathe* (2007), *Night at the Museum 2* (2009), *The Ghost Writer* (2010), *Rampart* (2011) kaj *Grudge Match* (2013).

## Referencoj 
## Eksteraj ligiloj 
* 

Kategorio:Vivantaj homoj
Kategorio:Naskiĝintoj en 1976
Kategorio:Usonaj aktoroj
Kategorio:Usonaj basbalistoj
Márton Kühnel

**Márton Kühnel,** laŭ la hungarlingve kutima nomordo **Kühnel Márton** estis hungara entreprenisto.

 naskiĝis  en Kárász, li mortis  en Kárász.

## Biografio 
 apartenis al la germana minoritato de la lando. En sia aĝo 20 li establis segejon. Iom poste la uzineto produktis ankaŭ artefaritajn nestojn kaj similajn aĵojn por birdoj. En 1905 li oficiale kontaktiĝis al ornitologia asocio kaj li sendis raportojn pri birdoj. Jaron poste li establis la unuan hungaran fabrikon pri artefaritaj nestoj. Li iĝis tutlande fama, lia insektokaptilo estis monda kaptilo. En ekspozicioj liaj produktaĵoj ricevis premiojn. Dum la socialismo lia fabriketo tuj ŝtatiĝis, sekve li plene malriĉiĝis, eĉ lia famo neniiĝis.

## Fontoj 
* biografio hungare
* biografio hungare (legebla en la 2-a alineo)

## Referencoj 
Kategorio:Hungaraj entreprenistoj
Kategorio:Hungariaj germanoj
Kantipur (gazeto)

**Kantipur** () estas nepallingva ĉiutaga gazeto eldonita en Katmanduo kaj distribuita tra Nepalo. Ĝi estas unu el la plej vaste cirkulitaj gazetoj en Nepalo kun eldonkvanto de proksimume 360 000 ekzempleroj ĉiutage.  Kantipur estas konsiderata la gazeto de registro de Nepalo.

La gazeto estis fondita la 18-an de februaro 1993, kune kun sia fratina gazeto, *The Kathmandu Post*, kaj estas eldonata de Kantipur Publishing House. 

Post la publikigo de artikolo en gazeto fare de la nepala ribela gvidanto *Babur Ram Bhatta Rai* pri la masakro de la nepala reĝa familio, la nepala registaro arestis la redaktiston de la artikolo kaj aliajn membrojn de la redakcio.

## Vidu ankaŭ 
* Nagarik
* Gorkhapatra
* Kathmandu Post
* Annapurna Post
* Techpana

## Referencoj 
## Socia amaskomunikilaro 
* Kantipur Ĉiutaga Instagram
* Kantipur Ĉiutaga X (Tvitero)
* Kantipur Ĉiutaga Facebook
* Kantipur Ĉiutaga Tiktok

Kategorio:Gazetoj
Kategorio:Nepalo
The Kathmandu Post

***The Kathmandu Post*** (mallongigita kiel *The Post*) estas grava ĉiutaga gazeto eldonita en Nepalo. Fondita en februaro 1993 de Shyam Goenka,  ĝi estas unu el la plej grandaj anglalingvaj gazetoj en la lando.  

La gazeto estas sendepende posedata  kaj eldonita de Kantipur Publications, posedantoj de la plej vendata nepallingva gazeto de Nepalo, *Kantipur*.  *The Post* estas membro de *Asia News Network*, alianco de dek naŭ aziaj gazetoj.  *The Kathmandu Post* estas la unua private posedata anglalingva gazeto en Nepalo kaj estas la ĉefa anglalingva gazeto de Nepalo, kun ĉiutaga eldonkvanto de 95 000 ekzempleroj.

La unua numero *de The Kathmandu Post* estis publikigita ĵaŭde, la 17-an de februaro. Ĝi havis ok paĝojn kaj seskolumnan aranĝon. La gazeto rapide gajnis popularecon, fariĝante la plej vaste legata ĉiutaga gazeto en Nepalo ene de semajno post sia debuto. 

La ĉiutaga gazeto estis establita responde al la postulo pri libera gazetaro en Nepalo post la enkonduko de plurpartia demokratio en 1991. Antaŭe, la gazetaro en Nepalo estis kontrolita de la registaro sub la Panĉajata sistemo (1960–1990). Kune kun *The Kathmandu Post*, ankaŭ nepallingva ĉiutaga gazeto, *Kantipur*, estis publikigita.

La unuaj kvin paĝoj de The Post estas dediĉitaj ĉefe al naciaj novaĵoj, kaj ĉiutage la malantaŭa paĝo prezentas diversajn artikolojn, inkluzive de rubriketoj, intervjuoj, aŭtorecenzoj, kaj recenzoj pri restoracioj kaj cellokoj. Dum labortagoj, la gazeto ankaŭ havas sekcion pri kulturo kaj arto, kovrante naciajn kaj internaciajn novaĵojn pri socio, vivstilo, modo kaj teknologio. Dum semajnfinoj, *The Post* fokusiĝas al ĵurnalismo per ĉefartikoloj, satiro kaj kreiva nefikcio. 

Aldone al siaj regulaj paĝoj kaj semajnaj aldonaĵoj, la gazeto ankaŭ publikigas ĉiujarajn specialajn numerojn, kiel ekzemple pri la gregoria Novjaro kaj la datreveno de ĝia fondo, en februaro. 

Ekde 2018, *The Post* komencis fokusiĝi al pli longa enketa raportado,  kaj analizo, igante ĉi tiujn la plej grava parto de siaj ĉiutagaj eldonoj.

*La Kathmandu Post* daŭre aperas ĉiutage kaj inkluzivas retan gazeton en kaj la angla kaj la nepala.

## Referencoj 
## Eksteraj ligiloj 
* *The Kathmandu Post*
Kategorio:Katmanduo
Kategorio:Gazetoj
Kategorio:Nepalo
Kategorio:Anglalingvaj gazetoj
Kategorio:Ĝermoj pri Nepalo
Károly Lakatos

**Károly Lakatos** [kAroj lakatoŝ], laŭ la hungarlingve kutima nomordo **Lakatos Károly** estis hungara ornitologo, ĉasisto, cinologo (hundotrejnisto). Liaj nobelaj antaŭnomoj estis *Csikszentsimonyi kaj ernyesi* [ĉIksentŝimonji ernjeŝi].

 naskiĝis  en Győr, li mortis  en Budapeŝto.

## Biografio 
 frekventis lernejojn en Nagykanizsa kaj Zalaegerszeg, poste li akiris arbaristan-ĉasistan diplomon en Akademio de Selmec. Post la diplomo li vivis plejparte en Szeged, kie li funkciigis hundotrejnejon. Ekde 1878 li kontribuis artikolojn aŭ librojn, ili estis tre popularaj en Britio. Pro birdobservado li travojaĝis la tutan Hungarlandon, krome Balkanion kaj Kaŭkazion, eĉ li trifoje finvojaĝis la Danubon. En 1894 li ricevis birdobservantan statuson ĉe Szeged. Ekde 1897 li vivis en Budapeŝto.

## Liaj libroj 
* *Magyarország nappali orvmadarai* (1882)
* *Vadászati és madarászati emlékeimből* (1891)
* *Vadászhit - A magyar vadászbabonák és hiedelmek kultusza* (1897)
* *Természeti és vadászképek* (1897)
* *A császármadár és vadászata* (1899)
* *A vadászmesterség könyve* (1903)
* *Az erdei szalonka és vadászata* (1904)
* *Magyarország orvmadárfaunája (Nappali és éjjeli ragadozók.) Vadászati résszel* (1910)
* *A haltenyésztés szárnyas ellenei és irtási (vadászati) módjuk* (1913)

## Memorigiloj 
* memortabulo en tombejo en Budapeŝto (1997)

## Fontoj 
* biografio hungare kun foto
* biografio hungare kun foto
* biografio hungare
* biografio hungare
* biografio hungare
* biografio hungare

## Referencoj 
Kategorio:Hungaraj ornitologoj
Kategorio:Hungaraj ĉasistoj
Kategorio:Hungaraj kinologoj
Kategorio:Budapeŝtanoj
The Jakarta Post

***The Jakarta Post*** estas anglalingva gazeto en Indonezio, bazita en la ĉefurbo, Ĝakarto. Ĝi estis fondita en 1983. La eldonisto de la revuo estas PT Bina Media Tenggara bazita en Ĝakarto. Kun eldonkvanto de proksimume 40 000 ekzempleroj, ĝi estas unu el la plej grandaj anglalingvaj gazetoj en Indonezio

La historio de la gazeto datiĝas de konversacio meze de 1982 inter la Informadministro Ali Moertopo kaj S-ro Jusuf Wanandi, reprezentanto de la porregistara gazeto *Suara Karya*. Ministro Moertopo sugestis lanĉi anglalingvan gazeton por reliefigi la indonezian perspektivon, kiel kontraŭpezon al tio, kion li vidis kiel la malbalancitan okcidentan amaskomunikilon.

Por certigi, ke la Jakarta Post povus esti publikigita je alta ĵurnalisma nivelo, kvar konkurantaj amaskomunikilaj kompanioj, kiuj eldonis la gazetojn kaj novaĵmagazinojn *Karya*, *Kompas*, *Sinar Harapan* kaj *Tempo*, kunlaboris. 

Post ŝanĝo de ĉefredaktoroj en 1991, la gazeto ŝanĝis al pli pordemokratia direkto.

## Referencoj 
## Eksteraj ligiloj 
* 

Kategorio:Gazetoj
Kategorio:Indonezio
Kategorio:Ĝakarto
Sprezzatura

***Sprezzatura*** ([sprettsaˈtuːra]) estas itala koncepto el la Renesanco, kiun malfacilas traduki, sed ĝi povas esti priskribita kiel "studa senzorgeco", "senpena gracio" aŭ "la aspekto de senpeno", la ŝajna natureco, ia senzorgeco de artaĵo.  

Tiu ĉi termino estas uzata en la manierismo kaj baroko, ofte interŝanĝebla kun la koncepto de gracio. La ideo do iras preter majstrado de arto aŭ tekniko kaj rilatas al maniero prezenti sin laŭ la plej avantaĝa maniero ebla en la socio. 

*Sprezzatura* estis grava distingilo de la elitoj, kiuj aperis en Italio en la 16-a jarcento; iasence komparebla al la graveco de trankvileco en iuj sociaj klasoj hodiaŭ.

## Origino 
Tiu ĉi termino estis unue priskribita de la itala verkisto Baldassare Castiglione en sia *Il Libro del Cortegiano* (*La Libro de la Kortegano*) kiel la kapablo igi eĉ streĉajn taskojn kaj agadojn, aŭ tiujn, kiuj postulas longedaŭran studadon kaj praktikon, ŝajni facilaj kaj senpenaj.  

Castiglione prezentas *sprezzatura*-n kiel esencan kvaliton de perfekta kortegano kaj ĉiam rekomendas " kiel eble plej multe eviti afekton *[la affettazione] kiel malglatan kaj danĝeran krutaĵon kaj apliki en ĉio, por uzi eble novan vorton, certan specon de* senzorgeco *[una certa sprezzatura]* kiu kaŝas arton kaj montras ke tio, kion oni faras aŭ diras, ŝajne estis atingita senpene kaj preskaŭ senpense. El tio, mi kredas, venas graco *[la grazia]* grandparte.  

## Pentrarto 
[maldekstra|eta|*[Edziniĝo de la Virgulino (Perugino)|Edziniĝo de la Virgulino* (1500–1504) de Perugino]]
[eta|[La edziniĝo de la Virgulino (Rafaelo)|*La edziniĝo de la Virgulino* (1504) de Rafaelo]]
Rafaelo kiel artisto ekzempligis sprezzatura-n ekde la komenco de sia kariero, komencante per sia unua subskribita verko *La edziniĝo de la Virgulino*. "Inspirita de la bildigo de la sama temo fare de lia instruisto Perugino, la pentraĵo de Rafaelo diferencas ĉefe de sia modelo per sia unika konscio pri la graveco de sprezzatura." 

La pentraĵo de Rafaelo malkaŝas sian konscion pri la graveco de sprezzatura per lia reprezentado de Jozefo. Kompare kun la pli juneca reprezentado de Jozefo fare de Rafaelo, la versio de Jozefo fare de Perugino estas konsiderinde pli idealigita kaj pli malnova. La Jozefo de Perugino, malgraŭ sia preskaŭ gluiĝema dolĉeco kontraste al pli fruaj bildigoj de aliaj artistoj, retenas certan malmolecon de profilo kaj anguleco, kiujn Rafaelo evitis moligante la anatomion de la vizaĝaj trajtoj kaj rompante la rigidan profilon iomete. 
* *Shibui*, simila japana estetiko
* *Wu wei*, simila ĉina estetiko
Komparu la diraĵon : *Nur tiuj, kiuj povas danci, povas libere marŝi.*

## Referencoj 
## Eksteraj ligiloj 
.
Kategorio:Italaj vortoj kaj esprimoj
Kategorio:Itala Renesanco
Kategorio:Literaturo de Italio
The Nation (Tajlando)

***The Nation*** estas anglalingva ĉiutaga gazeto eldonata en Bangkoko. Ĝi havas la subtitolon " ''Bangkok's Independent Newspaper"* (La Sendependa Gazeto de Bangkoko). 

*The Nation* estas membro de Asia News Network kaj estas unu el du anglalingvaj gazetoj en Bangkoko, la alia estante la *Bangkok Post*. Ĝi estis konsiderata gazeto de registro.  En 2019 ĝi ĉesis presadon sed ĝi daŭre funkcias surrete.

*The Nation* estis fondita en 1971 kiel nova anglalingva gazeto, origine nomita *The Voice of the Nation (La Voĉo de la Nacio)*, fare de pluraj tajlandaj ĵurnalistoj, kiuj forlasis la *Bangkok Post*. 

La gazeto havas ĉiutagan eldonkvanton de 80 000 ekzempleroj kaj prezon de 25 bahtoj. Hodiaŭ, ĝi formas la kernon de la Nation Multimedia Group, amaskomunikila konglomeraĵo kiu kreskis ĉirkaŭ ĝi. Ĉi tiu grupo ankaŭ inkluzivas la tajlandlingvan komercan gazeton *Krungthep Thurakit*.

Gazetoj en Tajlando estas submetitaj al certa nivelo de cenzuro kaj postulas registaran rajtigon por esti eldonitaj. Tamen, anglalingvaj gazetoj, kiel ekzemple ĉi tiu, *Bangkok Post*, kaj *ThaiDay*, ŝajnas ĝui pli grandan liberecon en sia enhavo.

## Referencoj 
## Eksteraj ligiloj 
* 
* Komparo de *The Nation* kaj *La Bangkok Post''

Kategorio:Tajlandaj firmaoj
Kategorio:Anglalingvaj gazetoj
Kuensel

***Kuensel*** () estas la plej malnova gazeto en la himalaja regno Butano. Ĝis 2006, *Kuensel* estis la sola presita amaskomunikilo de la lando, kiam du aliaj estis publikigitaj: la *Bhutan Times* kaj la *Bhutan Observer*.

Pro sia historio, la gazeto estas konsiderata porregistara. *Kuensel* estis la oficiala registara bulteno (eldonita ekde 1967) kaj nur en 1986 ĝi estis transformita en ĉiutagan gazeton. Ĝia moto estas "*Kuensel. Ke la nacio estu informita.*"

*Kuensel* , kiu proksimume signifas klarecon aŭ precizecon, estis establita en 1965 kiel interna registara bulteno. La plej malnova registrita numero estas tiu de la 15-a de junio 1967. En 1974, presilo estis importita el Barato kaj instalita en Timbuo. Komence, Kuensel estis eldonita en la angla, sed baldaŭ sekvis dzongka eldono de la bulteno, presita uzante dzongkajn tiparojn speciale desegnitajn por tiu celo.

En 1992, la publikaĵon administris la korporacio Kuensel, kiu estis formale sendependa de registaraj agentejoj. Tamen, la gazeto daŭre ricevis registarajn subvenciojn.

Nuntempe, la gazeto aperas dufoje semajne en la tri oficialaj lingvoj de la regno: dzonga, angla kaj nepala. La tekstoj de artikoloj publikigitaj en "Kuensel" estas plene haveblaj en la reta versio.

## Referencoj 
## Eksteraj ligiloj 
* Enreta
* Webexa
Kategorio:Gazetoj
Kategorio:Butano
El Nuevo Día

***El Nuevo Día*** (el la hispana : "la nova tago") estas portorika ĉiutaga gazeto.

Ĝi estas la gazeto kun la plej alta cirkulado en Porto-Riko, atingante legantaron de 1.2 milionoj da homoj kun pli ol 200,000 ekzempleroj ĉiutage. La gazeto estis fondita en 1909 en Ponce, kaj hodiaŭ estas filio de GFR Media. Ĝia ĉefsidejo estas en Guaynabo, Porto-Riko.

Ĝi estas distribuata sur la insulo kaj en kelkaj usonaj subŝtatoj. Ĝi estas konsiderita ĉefan kaj la gazeto de registro por la usona teritorio. 

La ĉefa konkuranto estas *El Vocero*.

## Referencoj 
## Eksteraj ligiloj 
* El Nuevo laretejo de Día (hispane)
Kategorio:Listo de arkivitaj paĝoj de Retarkivo
Bor (Sud-Sudano)

**Bor,** arabe **بور** estas historia urbego, ĉefurbo de subŝtato Jonglei en Sud-Sudano.
eta|maldekstre|

## Loĝantaro 
La Unuiĝintaj Nacioj taksis la loĝantaron de Bor en 2024 je . En 2010 tiu nombro estis . 

## Geografio 
La urbego situas laŭ orienta bordo de la Blanka Nilo sur 407 metrojn super la marnivelo proksimume 190 kilometrojn norde de Ĝubao.

## Historio 
En 1906 la Brita Preĝeja Misia Societo komencis misii en la regiono Bor. La dua secesia milito en Sud-Sudano komenciĝis en 1983 en Bor kaj ĉirkaŭaj regionoj. En 1991 la urbo famiĝis pro la "Bor-masakro", kie oni murdis 2 mil homojn.

## Ekonomio 
La ekonomio dependas de la agrikulturaj produktoj, fiŝkaptado, brutaro kaj eksterlandaj investoj en diversaj sektoroj. Bor havas la plej altan nombron da brutaro (bovinoj, kaproj kaj ŝafoj) en la lando. Antaŭ la civita milito de 2013 Bor estis la plej rapide kreskanta urbo en la lando. Proksime troviĝas grandaj naftodeponejoj, kiujn ne eblis ekspluati pro la interna milito, kiu daŭris ĝis 2005.

## Edukado 
La urbego havas unu el la plej bonaj bazlernejoj kaj mezlernejoj en la lando, krome en Bor funkcias La John Garang Memorial Universitato de Scienco kaj Teknologio. 
eta|

## Trafiko 
En Bor flughaveno funkcias, la rivero estas navigebla, fine tri gravaj vojoj kondukas el la urbego. Oni planas aŭtovojon al Ĝubao, krome kanalon al alia direkto.

## Klimato 
La urbego situas en tropika malseka kaj seka klimato laŭ la klimata klasifiko de Köppen (Aw). Jare pluvas po 891 mm. La averaĝa temperaturo estas  kaj varias inter . 

## Fontoj 
* WikiTrans

Kategorio:Urboj de Sud-Sudano
Károly Kunszt

**Károly Kunszt** [kAroj kunst], laŭ la hungarlingve kutima nomordo **Kunszt Károly** estis hungara ornitologo, preparisto, ĉasisto, instruisto, kantoro.

 naskiĝis  en Bonyhád, li mortis  en Engerau (nazia Germanio, nuntempa urboparto de Bratislavo).

## Biografio 
 finis luteranan pedagogian instituton en Felsőlövő en 1878, poste li instruis en Bácsfeketehegy, ekde 1880 en Somorja dum 43 jaroj. Li estis agema en la loka kultura vivo, krome li estis konata ĉasisto, preparisto kaj ornitologo. Li pensiuliĝis en 1923, sed li plu okupiĝis pri ornitologio, ĉasado kaj preparado, jam kiel ĉeĥoslovakiano. Liaj preparitaj bestoj nun estas havaĵoj de pluraj slovakaj muzeoj, kelkaj de Hungara Nacia Muzeo. Lia plej konata disĉiplo estis Dezső Hegymeghy. Lia edzino naskis okfoje.

## Memorigiloj 
* strato en Šamorín 2019

## Fontoj 
* biografio hungare
* biografio hungare (legebla pli malsupre)

## Referencoj 
Kategorio:Hungaraj ornitologoj
Kategorio:Hungaraj preparistoj
Kategorio:Hungaraj instruistoj
Kategorio:Hungaraj ĉasistoj
Kategorio:Hungaraj kantoroj
Kategorio:Ĉeĥoslovakiaj hungaroj
The Korea Times

***The Korea Times*** () estas unu el la tri ĉefaj anglalingvaj ĉiutagaj gazetoj en Sud-Koreio, kune kun *The Korea Herald* kaj *Korea JoongAng Daily. *

La gazeto *Korea Times* aperas ekde la 1-a de novembro 1950. Ĝin eldonas la *eldonejo Hankook Ilbo* , granda kaj grava gazeteldonejo en Sud-Koreio. *La gazeto *Korea Times** estas la plej malnova sendependa anglalingva gazeto en Sud-Koreio. Ĝi estas la fratina gazeto de la korelingva *Hankook Ilbo* ( koree: 한국 일보, 韓國日報). 

Kiel unu el la plej malnovaj gazetoj, *The Korea Times* estas alte estimata kaj en Sud-Koreio kaj eksterlande. Ĝi ĝuas fortan reputacion kaj estas ĉefa publikaĵo. Aldone al sudkoreaj novaĵoj, ĝi ankaŭ raportas pri eventoj el la tuta mondo, same kiel komercajn, kulturajn kaj sportajn temojn.

The Korea Times estas unu el la plej vaste legataj kaj gravaj gazetoj en Sud-Koreio. Ĝi estas havebla ĉe preskaŭ ĉiu kiosko kaj gazetbudo. Pro sia angla lingvo, *The Korea Times* estas ankaŭ vaste legata de fremduloj en Sud-Koreio, tial ĝi ofte estas havebla en hoteloj.

En majo 2006, la gazeto ŝanĝis de uzado de McCune-Reischauer al la oficiala romanigo por priskribi koreajn nomojn.

## Referencoj 
## Eksteraj ligiloj 
* *Korea Times*
* Brief Introduction to *The Korea Times*

Kategorio:Sudkoreaj gazetoj
Kategorio:Anglalingvaj gazetoj
The Korea Herald

***The Korea Herald*** (, signifante Heroldo de Koreio) estas sudkorea ĉiutaga gazeto publikigita en la angla. Ĝin funkciigas la Herald Corporation, sudkorea anglalingva informa kaj eduka kompanio. La gazeto estas parto de Herald Media kaj estas membro de la Asia News Network.  

Ĝi estas unu el tri anglalingvaj ĉiutagaj gazetoj eldonitaj en Sud-Koreio (la aliaj du estas *The Korea Times* kaj *Korea JoongAng Daily*)

La gazeto unue eldoniĝis en aŭgusto 1953 kiel *The Korean Republic*. En 1965, la gazeto estis renomita *The Korea Herald*. 

Ekde majo 1977, ili ankaŭ lanĉis la franclingvan eldonon de la *Courrier de la Corée*, kaj ekde 2014, la *K-Pop Herald*, dediĉitan al la distra industrio, precipe K-popmuziko.

En 1995, la gazeto lanĉis la retejon *koreaherald.com*. En 2011, ĝi nuntempe havas pli ol 40 000 vizitantojn ĉiutage.

## Libroserio "Kompreno pri Koreio" 
En 2007, la Korea Herald lanĉis libroserion titolitan "Kompreno pri Koreio", 20 jarojn post la protestoj de 1987, kiuj kondukis Sud-Koreion al demokratio. La serio celis provizi profundan analizon de la ŝanĝoj en Sud-Koreio dum la pasintaj 20 jaroj. La Korea Herald publikigis ok librojn: *Kompreno pri Koreio*, *Socia Ŝanĝo en Koreio*, *Politika Ŝanĝo en Koreio*, *Nova Nacia Strategio por Koreio*, *Korea Ondo*, *Praeksplodo en Kapitalmerkato*, *Financa Industrio ĉe Vojkruciĝo*, kaj *Kompreno pri Dokdo*. 

## Referencoj 
## Eksteraj ligiloj 
* 

Kategorio:Sudkoreaj gazetoj
Kategorio:Anglalingvaj gazetoj
Preĝejo Sankta Laŭrenco (Farnroda)

**Preĝejo Sankta Laŭrenco** (germane: *Laurentiuskirche*) estas evangelia kirko en Wutha-Farnroda. Ĝi apartenis al la eklezisubdistrikto *Eisenach-Gerstungen* de la Evangelia Eklezio en Meza Germanujo.

## Prezento 
En 1272 estis la unua mencio de kirko en Farnroda. La nuna sentura, kerne mezepoka halokirko, ĝuis alikonstruon en 1667. La navo estis ĉiuflanke renovigita kaj duetaĝaj galerioj estis instalitaj. Nuntempe limas la kirkon restaĵoj de iama tombejo kun libere staranta kampanilo. Temas pri iama defendoturo; atesto pri ĝia sakrala utiligo donis troviga elverŝ-ŝtono. Post Reformacio la tuto do iĝis novfunkcie kampanilo.

Meblare ene estas skulptita altarretablo de 1504 eoste, kies trajtoj tipis por la fama skolo de Saalfeld. La ujo havas madonon kun lunarko borderita de figuroj de Laŭrenco de Romo kaj Marteno de Tours (maldekstre) respektive de la apostoloj Johano kaj Tomaso. Ĉe la flanka aloj videblas dekstre Katerino el Aleksandrio, Bonifaco (maldekstre) respekteive sankta Ciriako kaj Margareto el Antioĥio. 

Ĉe la eksteraj aloj estas spektotaj krome la Anunciacio kaj la Naskiĝo de la Sinjoro. Dua, pli malgranda retablo el la 15-a jarcento, staras ĉe la suda vando. Uje estas pietato, leve Anno Triopa, dektstre Jakobo la pli maljuna. Eksteren oni surpentris la sanktulojn Erasmo el Antioĥio kaj Kristorofo.

Ligna predikejo estas supre de la altaro eoste. La orgenfasadon el al 18-a jarcento enhavas 18 registrojn, du klavarojn kaj pedalon. Ĝin kreis en 1824 Christian Adolf Hoßfeld kaj renovigis en 1991 firmao *Orgelbau Waltershausen*.

## Literaturo 
* *Dehio-Handbuch der deutschen Kunstdenkmäler, Thüringen.* Deutscher Kunstverlag, München/Berlin 2003, ISBN 3-422-03095-6, p. 1411

## Eksteraj ligiloj
*la komunumo ene de sia subdistrikto *Eisenach-Gerstungen*

## Notoj
Farnroda
Farnroda 
Kategorio:Aperis en la 17-a jarcento
Kategorio:Distrikto Wartburg
Akva rezervujo Nechranice

**Akva rezervujo Nechranice** () estas akvobaraĵo en Ĉeĥio, en distrikto Chomutov. Ĝi estis konstruita en la jaroj 1961 ĝis 1968, precipe kiel fonto de akvo por la proksima elektrejoj Tušimice. Kun areo 13,4&nbsp;km² ĝi estas la kvina plej granda akva rezervujo, la kvina plej granda akvejo sur teritorio de Ĉeĥio kaj ankaŭ valbaraĵo kun la plej longa ŝutita valbaraĵa digo en Mez-Eŭropo (3280 metroj). Ĝi estas ankaŭ uzata por refereŝigado; ĝia parto estis proklamita kiel Birda regiono kaj ĝi estas ankaŭ konsisto de sidtemo de protektitaj areoj Natura 2000.

## Situo 
Ĝi situas en la norda Bohemio, en Regiono Ústí nad Labem, en&nbsp;distrikto Chomutov, inter urboj Kadaň, Chomutov kaj&nbsp;Žatec. La maldekstra (la norda) parto de la rezervujo kaj la tuta digo enfalas en la katastra teritorio Březno u Chomutova (en kiun apartenas ankaŭ vilaĝoj Nechranice troviĝanta senpere sub la digo), la suda parto de la rezervujo estas dividita en la katastrajn teritoriojn Vikletice, Vadkovice kaj&nbsp;Poláky (apartenantaj al municipo Chbany). Sur la okcidenta kaj nordokcidenta flankoj finas ĉe la bordo de la rezervujo la katastraj teritorioj de municipo Rokle kaj la kadana katastra teritorio Tušimice.

Nordokcidente de la rezervujo troviĝas Běšický chochol, cindretejo kaj Elektrejo Tušimice II, okcidente disbranĉigejo Hradec u Kadaně. La ĉirkaŭaj setlejoj estas Březno sur nordo, domaro Kopeček, municipoj Střezov kaj Holetice sur nordoriento, Vičice, Stranná, Nechranice, Soběsuky kaj Roztyly sur oriento, Chbany kaj Přeskaky sur sudoriento, Vikletice, Vadkovice, Malé Krhovice kaj Poláky sur sudo, Hořenice sur sudokcidento kaj Nová Víska u Rokle sur okcidento.

La konstruado kaj inundigo estis la kaŭzo de pereo de vilaĝoj Běšice, Chotěnice, Čermníky, Dolany, Drahonice kaj Lomazice. Inundigitaj estis restaĵoj de parto de fervojlinio Žabokliky – Březno u Chomutova trafikata en la jaroj 1873 ĝis 1879.

## Pluaj fotoj 

VD Nechranice - přeliv.jpg|Sekureca transfluo
VD Nechranice - rozražeč vody.jpg|Disigilo de akvo
VD Nechranice - věžový objekt.jpg|Vido el la digo al tura objekto
Hráz vodní přehrady Nechranice s Krušnými horami v pozadí.jpg|La ŝutata digo kun Ercmontaro en fono

## Eksteraj ligiloj 
* Indikoj pri la rezervujo sur paĝaro Povodí Ohře
* Priskriboj kaj fotografioj de la eksaj vilaĝoj sur retejo Zaniklé obce

Nechranice
Kategorio:Březno (distrikto Chomutov)
Kategorio:Chbany
Kategorio:Ohře
The Statesman (Barato)

***The Statesman*** estas anglalingva nacia ĉiutaga gazeto en Barato kun cirkulado de proksimume 250 000 ekzempleroj. 

Ĝi estas unu el la plej grandaj kaj plej influaj anglalingvaj gazetoj en Okcidenta Bengalio, Barato.  Ĝin posedas Nachiketa Publications Limited kaj eldonas The Statesman Ltd. *The Statesman* estas eldonata samtempe en kvar urboj: Kolkato, Nov-Delhio, Siliguri kaj Bhubaneswar. 

*La gazeto The Statesman* estis fondita en 1875 en Kolkato, Brita Hindio, kiel posteulo de *The Friend of India*, fondita en 1818. En 1934, *The Englishman* (fondita en 1821) kunfandiĝis kun *The Statesman*.  Ekde 1931, la gazeto ankaŭ eldonatas en Delhio en aparta eldono. La gazeto ankaŭ estis konata kiel *The Calcutta Statesman*. Dum la brita regado , la gazeton estris britoj, sed post sendependeco, baratanoj transprenis. La unua ĉefredaktoro estis Pran Chopra. 

La gazeto iam estis la plej legata ĉiutaga gazeto en Okcidenta Bengalio, sed nun perdis terenon kompare al rivaloj *The Telegraph*, *The Times of India* kaj *Hindustan Times*. 

Ĝi estas membro de la Asia News Network, reto de aziaj ĉiutagaj gazetojkiuj dividas redakcian enhavon unu kun la alia.

## Referencoj 
## Vidu ankaŭ 
* *Dainik Statesman*

## Eksteraj ligiloj 
* 
Kategorio:Barataj gazetoj
Kategorio:Anglalingvaj gazetoj
Sławosz Uznański-Wiśniewski

**Sławosz Uznański-Wiśniewski** (naskiĝis la 12-an de aprilo 1984 en Lodzo) – pola inĝeniero, kosmonaŭto de Eŭropa Kosma Agentejo. Dua polo en la historio kaj 743-a (635-a en orbita flugo) homo, kiu estis en ekstertero, kaj la unua polo, kiu restis sur la ferdeko de Internacia Kosmostacio.

## Vivo
**Juneco kaj edukiteco**

Filo de bildartohistoriistoj. Diplomito de la 8-a Ĝeneralkleriga Liceo je la nomo de Adam Asnyk en Lodzo. En 2008 finis kun distingo magistrajn studojn ĉe Teknika Universitato de Lodzo kaj magistrajn studojn ĉe Universitato de Nanto. Samjare ankaŭ ricevis inĝenieran diplomon en École Polytechnique de la sama universitato. En 2011 kun distingo gajnis gradon de doktoro ĉe Université d’Aix-Marseille pro la laboro pri konstruaĵoj rezistaj al kosma radiado. Krom la pola lingvo flue parolas angle kaj france.

**Scienca kariero**

Dum doktoraj studoj laboris kiel inĝeniero en STMicroelectronics en Francio. En 2019 estis teknika spertulo pri la programo de financado de scienca esplorado flanke de Eŭropa Unio.

Aŭtoro de libro pri efektoj de radiado en elektronikaj cirkvitoj kaj kunaŭtoro de pli ol 50 sciencaj artikoloj. Recenzanto de pluraj projektoj de komercaj satelitoj.

**CERN**

En 2011 komencis labori en Eŭropa Organizaĵo por Nuklea Esploro (CERN) en Ĝenevo, Svislando. En la jaroj 2018–2020 estis inĝeniero respondeca pri tuttaga laboro kaj optimala funkciado de Granda Koliziigilo de Hadronoj.

**ESA**

Marte 2021 partoprenis en kvalifiko al Eŭropa Korpuso de Astronaŭtoj, komencita de Eŭropa Kosma Agentejo (ESA). El inter 22 500 personoj, inkluzive de 549 el Pollando, ESA elektis 17. La 28-an de junio 2023 pola Centrum GovTech informis, ke Uznański flugos ekstertere. La 1-an de septembro 2023 li komencis instruadon en ESA. La 5-an de aŭgusto 2024 ESA oficiale anoncis lian partoprenon en misio Ax-4 al Internacia Kosmostacio. Li faros 13 eksperimentojn kaj esplorojn projektitajn de polaj inĝenieroj kaj sciencistojn. Ili koncernos i.a. artefaritan intelekton en kondiĉoj de malalta gravito, influon de longa restado en la kosmo por la mensa sano aŭ utiligo de algoj en estontaj misioj kaj kosma medicino. Starto de la misio okazis la 25-an de junio 2025.

## Vidu ankaŭ
* Mirosław Hermaszewski

Kategorio:Polaj inĝenieroj 
Kategorio:Kosmonaŭtoj 
Kategorio:Naskiĝintoj en 1984 
Kategorio:Vivantaj homoj 
Kategorio:Poloj
Tavolkuko

[eta|Spekkoek, natura kaj [Pandanus amaryllifolius|pandano]]
eta|Spekkoek en vendejo de Amsterdamo
**Tavolkuko** (indonezie Kue lapis legit nederlande Spekkoek (laŭlitere 'larda kuko') estas indonezia-nederlanda kuko. La dolĉaĵo estis farita dum la periodo de koloniigo en la tiama Nederlanda Hindio. Verŝajne ĝia origino estas nederlanda kuko farita el lokaj ingrediencoj de Indonezio. La nomo de la kuko devenas de ĝia karakteriza strukturo en du-koloraj tavoloj, kiu memorigas je lardo. Ĉi tiu strukturo en tavoloj de du koloroj estas atingita per miksaĵo de amasoj, kiuj sin amasigas sinsekve, farante sian preparadon kompleksa procezo.

Kategorio:Dolĉaĵoj
Il Messaggero

***Il Messaggero*** (signifante La Mesaĝisto) estas nacia itala ĉiutaga gazeto bazita en Romo kaj fondita en 1878. Laŭ eldonkvanto, ĝi estas la sesa plej granda itala ĉiutaga gazeto kaj la plej vendata ĉiutaga gazeto en Romo kaj centra Italio, kvankam ĝi ne havas multajn vendojn aŭ legantojn en la cetero de la lando. 

En 2020, ĝia presita cirkulado estis preskaŭ 95 000 ekzempleroj, el kiuj du trionoj estis abonantoj.  La gazeto estas posedata de Caltagirone Editore.  

Ĝi estas unu el la ĉefaj naciaj gazetoj en Italio. La gazeto estas eldonita en grandformata presado . Aldone al la nacia eldono, la gazeto havas 12 regionajn eldonojn, inkluzive de eldonoj por la regionoj Latio, Umbrio, Markio, Abruco kaj Toskanio. 

## Referencoj 
## Eksteraj ligiloj 
* Oficiala retejo
Kategorio:Italaj gazetoj
The New York Times International Edition

***The New York Times International Edition*** (INYT), antaŭe ***International Herald Tribune*** (IHT), estas anglalingva internacia ĉiutaga gazeto vendata ĉiutage en pli ol 160 landoj. Ĝi estas posedata de The New York Times Company kaj estas redakcie proksime ligita al sia ĉiutaga gazeto, *The New York Times* (NYT), kiun ĝi provizas per novaĵoj kaj artikoloj kune kun sia propra dungitaro. La gazeto havas sian sidejon en Parizo. Ĝi priskribas sin kiel la "Tutmonda Eldono de la New York Times". 

Ĝi estis eldonita en du apartaj periodoj, unue de 1943 al 1967 kaj due ekde 2013 al la nuntempo.

En 1928, ĝi fariĝis la unua gazeto distribuita per aviadilo. La publikigo de la ĉiutaga gazeto estis interrompita en 1940 dum la okupado de Parizo. La presado rekomenciĝis en decembro 1944.  Ekde 1967, la gazeto estas eldonita sub la titolo "International Herald Tribune". Ekde 2003, ĝi estas posedata de The New York Times Company. 

La ĉiutaga gazeto estas presita ses tagojn semajne en 38 lokoj tutmonde kaj vendita en pli ol 160 landoj. Ĝi havas presitan eldonkvanton de proksimume 220 472 (2013) kaj 335 dungitojn.  Aldone al la presita eldonkvanto, al ĉiuj abonantoj estas ofertita cifereca versio de The *New York Times*, kiu ankaŭ estas havebla kiel aplikaĵo por tabulkomputiloj kaj saĝtelefonoj.

## Referencoj 
## Vidu ankaŭ 
* *International Herald Tribune*

## Eksteraj ligiloj 
* 

Kategorio:Internaciaj gazetoj
Kategorio:Anglalingvaj gazetoj
Malé Chrášťany

**Malé Chrášťany** () estas vilaĝo en Ĉeĥio, parto de municipo Sedlec en distrikto České Budějovice en Sudbohemia regiono. Ĝi troviĝas proksimume 3,5 km sude de Sedlec. En jaro  en la vilaĝo vivis . En la vilaĝo estas vico da valoraj ekzemploj de popola arkitekturo de la tn. kampula baroko.

**Malé Chrášťany** estas ankaŭ nomo de katastra teritorio kun areo 2,31&nbsp;km².

## Historio
La unua skribmencio pri la vilaĝo devenas el la jaro 1273.

## Loĝantaro 
## Memorindaĵoj 
* Kapeleto de sankta Johano Nepomuka
* Niĉa kapeleto
* Bienetoj n-ro 1, 2, 3, 4, 5, 6, 9, 10 en stilo de la tn. kampula baroko

## Pluaj fotoj 

Malé_Chrášťany_(1).jpg|Kapelo de sankta Johano Nepomuka
Malé_Chrášťany_(2).jpg|Kamparanaj bienentoj n-ro 9 kaj 10
Malé_Chrášťany_(3).jpg||La orienta parto de la vilaĝplaco, bienentoj n-ro 4 kaj 5
Malé_Chrášťany_(4).jpg|Bieneto n-ro 14

Kategorio:Sedlec (distrikto České Budějovice)
Kategorio:Vilaĝoj en distrikto České Budějovice
Kategorio:Setlejoj en Ĉeskobudejovica baseno
Kategorio:Eksaj municipoj en Ĉeĥio
Kategorio:Kampula baroko
Lékařova Lhota

**Lékařova Lhota** () estas vilaĝo en Ĉeĥio, parto de municipo Sedlec en distrikto České Budějovice en Sudbohemia regiono. Ĝi troviĝas proksimume 2 km okcidente de Sedlec situanta sur la maldekstra bordo de rojo Soudný (Bezdrevský) potok. En jaro  en la vilaĝo vivis . 

**Lékařova Lhota** estas ankaŭ nomo de katastra teritorio kun areo 2,55&nbsp;km².

## Historio
La unua skribmencio pri la vilaĝo devenas el la jaro 1347.

## Loĝantaro 
## Memorindaĵoj 
* Kapelo en la vilaĝplaco
* Niĉa kapelo de Virgulino Maria el la jaro 1853
* Muelejo el la 17-a jarcento
* Ŝtona ponto trans rojo Soudný potok
* Nová hospoda, ekskursa gastejo el la jaro 1812
* Eksa forĝejo, n-ro 13
* Monumento de aviadila malfeliĉo el la jaro 1957 direkte al Hlavatce

## Pluaj fotoj 

Lekarova Lhota, kaple 03.jpg|Vilaĝplaca kapelo
Lekarova Lhota, kaplicka 02c.jpg|Kapelo de Virgulino Maria
Lekarova Lhota, most 01.jpg|Ponto trans Bezdrevský potok
Lekarova Lhota, kriz 01c.jpg|Kruco ĉe disvojiĝo en la orienta parto
Lékařova Lhota No13 (01).jpg|Eksa forĝejo
Hlavatce (CB), memorial to 1957 aircraft accident 01.jpg|Monumento de aviadila malfeliĉo

Kategorio:Sedlec (distrikto České Budějovice)
Kategorio:Vilaĝoj en distrikto České Budějovice
Kategorio:Setlejoj en Ĉeskobudejovica baseno
Kategorio:Eksaj municipoj en Ĉeĥio
Kategorio:Setlejoj en Ĉeĥio kun nomo Lhota
Vlhlavy

**Vlhlavy** (antaŭe ankaŭ *Výhlava, Wihlaw, Výhlavy*, en loka dialekto *Vyhlavy*) estas vilaĝo en Ĉeĥio, parto de municipo Sedlec en distrikto České Budějovice en Sudbohemia regiono. Ĝi troviĝas proksimume 2,5 km sude de Sedlec. En jaro  en la vilaĝo vivis . 

**Vlhlavy** estas ankaŭ nomo de katastra teritorio kun areo 4,48&nbsp;km².

## Historio
La unua skribmencio pri la vilaĝo devenas el la jaro 1273.

## Loĝantaro 
## Memorindaĵoj 
* Kapeleto de sankta Johano Nepomuka, direkte al Pištín
* Bieneto n-ro 5
* Bieneto n-ro 8
* Digo de fiŝlago kun ellasilo, aleo de kverkoj

## Naturo 
* Naturmemortindaĵo Velký Karasín
* Birda regiono Českobudějovické rybníky

## Pluaj fotoj 

Vlhlavy_(1).jpg|Kamparana bieneto n-ro 5
Vlhlavy_(2).jpg|Fiŝlago Vlhlavy
Vlhlavy_(3).jpg|Kamparana bieneto n-ro 19
Vlhlavy_(4).jpg|Kamparana bieneto n-ro 22

Kategorio:Sedlec (distrikto České Budějovice)
Kategorio:Vilaĝoj en distrikto České Budějovice
Kategorio:Setlejoj en Ĉeskobudejovica baseno
Kategorio:Eksaj municipoj en Ĉeĥio
The Cambodia Daily

**The Cambodia Daily** estis anglalingva ĉiutaga gazeto el Pnom-Peno. Ĝi estis fondita en 1993 de la usona ĵurnalisto Bernard Krisher kiel la unua anglalingva kamboĝa ĉiutaga gazeto. Ĝi estis konsiderata politike sendependa  kaj kontraŭis la ĉefministron Hun Sen, kiu estis en povo ekde 1985.  La celo de Krisher estis ne nur eldoni sendependan gazeton, sed ankaŭ trejni kamboĝajn ĵurnalistojn.  Ĝis 2017, la gazeto estis eldonita ses fojojn semajne, kaj poste kvin fojojn.

Ĝi estis konsiderita gazeto de registro por la lando. 

La gazeto enhavis kvar ĝis dek paĝojn da lokaj novaĵoj verkitaj de siaj kamboĝaj kaj eksterlandaj raportistoj. Regionaj kaj internaciaj novaĵoj venis de eksterlandaj agentejoj kaj novaĵorganizoj kiel Reuters, *The Washington Post*, kaj *Kyodo News*. Dum semajnfinoj, la gazeto inkluzivis kvarkoloran revuon kun lokaj kaj internaciaj raportoj. Ĉiutaga kmera sekcio resumis novaĵojn tradukitajn el la angla sekcio, kaj la lunda eldono inkluzivis la suplementon *"English Weekly",* prezentante kvizojn por anglalingvaj lernantoj.

## Referencoj 
## Eksteraj ligiloj 
* 
* Khmer News Aggregator  

Kategorio:Gazetoj
Kategorio:Kamboĝo
Plástovice

**Plástovice** estas vilaĝo en Ĉeĥio, parto de municipo Sedlec en distrikto České Budějovice en Sudbohemia regiono. Ĝi troviĝas proksimume 1,5 km sudoriente de Sedlec. En jaro  en la vilaĝo vivis . 

**Plástovice** estas ankaŭ nomo de katastra teritorio kun areo 9,05&nbsp;km².

## Historio
La unua skribmencio pri la vilaĝo devenas el la jaro 1360.

## Loĝantaro 
## Memorindaĵoj 
* Kapelo, en la vilaĝplaco
* Forĝejo, en la vilaĝplaco
* Bienetoj n-ro 1, 14, 15, 17, 18 kaj 24
* Loĝkonstruaĵo de bieneto n-ro 20
* Grenejo en areo n-ro 3
* Grenejo en areo n-ro 7
* Grenejo en areo n-ro 21

## Naskiĝintoj 
* Jan Veselý (1923–2003), multobla majstro de la respubliko en biciklado, venkinto de Konkurso de paco 1949

## Pluaj fotoj 

Plástovice_(1).jpg|La nora parto de vilaĝplaco, bienetoj n-ro 18 kaj 19
Plástovice_(2).jpg|La orienta parto de vilaĝplaco, bieneto n-ro 24
Plástovice_(3).jpg|Kapelo en la vilaĝplaco kaj bieneto n.ro 1
Plástovice_(4).jpg|Forĝejo en la suda parto de vilaĝplaco
Plástovice_(5).jpg|Bienetoj n-ro 28 kaj 57 meze de la vilaĝplaco
Náves v plástovicích.JPG|Vilaĝplaco
Plástovice statek čp 14.JPG|Bieno n-ro 14
Plástovice statek čp 18 1.JPG|Bieno n-ro 18

Kategorio:Sedlec (distrikto České Budějovice)
Kategorio:Vilaĝoj en distrikto České Budějovice
Kategorio:Setlejoj en Ĉeskobudejovica baseno
Kategorio:Eksaj municipoj en Ĉeĥio
Kategorio:Kampula baroko